На патрэбы кампаніі павінны выкарыстоўвацца грашовыя сродкі ўласных выбарчых фондаў кандыдатаў. Фонды фарміруюцца ў наступных памерах: для кандыдатаў у дэпутаты абласных, Мінскага гарадскога Саветаў - да 30 базавых велічынь; для кандыдатаў у дэпутаты іншых Саветаў - да 10 базавых велічынь. Фонд можа фарміравацца за кошт уласных сродкаў кандыдата, за кошт добраахвотных ахвяраванняў грамадзян Беларусі і Расіі (калі яны пастаянна пражываюць на тэрыторыі Беларусі). Пры гэтым памер ахвяравання грамадзяніна не можа перавышаць 2 БВ. Яшчэ адна крыніца паступлення - добраахвотныя ахвяраванні юрыдычных асоб (не можа перавышаць 5 БВ).